**La pieptul tău**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La pieptul tău

...

Dormi iubito, e noapte, iarnă, ger

Și stelele de-atîta frig sunt grele,

A nins puțin cu stropi căzuți din stele,

E nemișcată noapțea, e liniște și-n cer!

...

Se-aude vântul greu cum gâfâie pe-afară,

Și ceasul se aude, numărând secunde,

De-aș fi prunc, la pieptu-ți m-aș ascunde,

Să nu aud în noapte secundele cum zboară!

....

Dar orele se-nșiră, se duc către niciunde,

De orinde-ar ajunge, nu vin înapoi,

În nemișcarea nopții, secunde trec prin noi

De-aș fi prunc, la pieptu-ți m-aș ascunde!

...

În somnul tău iubito, iei chipul de copil,

Acel chip drăgălaș de când erai o zână,

În nemișcarea nopții te-ating ușor pe mână,

Aș vrea la pieptul tău să mă strecor tiptil!